MINT สวิงแรง! จากติดลบพลิกบวก 11% “ฟินันเซียฯ” ชี้เพิ่มทุนทำ EPS ไดลูทฯ 18%
MINT สวิงแรง! จากติดลบพลิกบวก 10% “ฟินันเซียฯ” ชี้เพิ่มทุนทำ EPS ไดลูทฯ 18%
MINT สวิงแรง! จากติดลบพลิกบวก 10% “ฟินันเซียฯ” ชี้เพิ่มทุนทำ EPS ไดลูทฯ 18%
19 พ.ค. 2563

ผู้สื่อข่าวรายงานว่า ราคาหุ้น บริษัท ไมเนอร์ อินเตอร์เนชั่นแนล จำกัด (มหาชน) หรือ ล่าสุด ณ เวลา 11.19 น. อยู่ที่ระดับ 18.60 บาท ปรับตัวขึ้น 1.80 บาท หรือ 10.71% ด้วยมูลค่าการซื้อขาย 3.44 พันล้านบาท 
โดยราคาหุ้นวันนี้มีการเคลื่อนไหวผันผวน จากเปิดตลาดที่ระดับ 16.80 บาท ทรงตัวจากวันก่อนหน้า และปรับลดลงทำจุดต่ำสุดที่ระดับ 15.50 บาท ก่อนจะมีการปรับตัวขึ้นอยู่ทำจุดสูงสุดที่ระดับ 18.70 บาท คิดเป็นการเปลี่ยงแปลงของราคาสูงสุดถึงราคาต่ำสุดที่ 20.64%
ทั้งนี้ บล.ฟินันเซีย ไซรัส ระบุในบทวิเคราะห์ฯว่า MINT  เพิ่มทุนให้ผู้ถือหุ้นเดิม 6.45 หุ้นเดิมต่อ 1 หุ้นใหม่ ราคาเฉลี่ยย้อนหลัง 5-7 วันและแจก MINT-W7 ในอัตรา 17 หุ้นเพิ่มทุนต่อ 1 วอร์แรนท์ XR 8 ก.ค. เบื้องต้นคาดว่าจะมี EPS dilution ราว 18% ส่วน price dilution ไม่มาก
ด้าน บล.ยูโอบี เคย์เฮียน (ประเทศไทย) ระบุในบทวิเคราะห์ฯว่า บมจ.ไมเนอร์ อินเตอร์เนชั่นแนล (MINT) ประกาศเพิ่มทุนจดทะเบียนจำนวน 1.037 พันล้านบาท (มูลค่าที่ตราไว้หุ้นละ 1 บาท) จาก 4.849 พันล้านบาท เป็น 5.887 พันล้านบาท โดยเพิ่มทุน 6.45 หุ้นเดิม: 1 หุ้นใหม่ และมอบ MINT-W7 ให้กับผู้เพิ่มทุนในอัตรา 17 หุ้นเพิ่มทุน : 1 ใบสำคัญแสดงสิทธิ ทั้งนี้หากมีการใช้สิทธิเพิ่มทุนทั้งหมด จะทำให้ D/E อยู่ที่ 1.65 เท่า ต่ำกว่าระดับ covernant ที่ 1.75 เท่า บนสมมติฐานขาดทุนปี 2563 ไม่เกิน 1 หมื่นล้านบาท ซึ่งหากขาดทุนไม่เกินระดับดังกล่าว การเพิ่มทุนเพียงรอบนี้น่าจะเพียงพอ สำหรับการดำเนินธุรกิจในช่วง 12 เดือนข้างหน้า
 
 
 
 